**Β΄ ΓΥΜΝΑΣΙΟΥ**

**ΝΕΟΕΛΛΗΝΙΚΗ ΓΛΩΣΣΑ**

**5η ΕΝΟΤΗΤΑ ΒΙΒΛΙΟΥ**

**ΟΙ ΒΑΘΜΟΙ ΤΩΝ ΕΠΙΘΕΤΩΝ ( σχολ. βιβλ. σελ. 78)**

Μαθαίνω για τους**βαθμούς των επιθέτων**και των**επιρρημάτων**

* Οι βαθμοί των επιθέτων είναι τρεις: θετικός, συγκριτικός, υπερθετικός. Από αυτούς, ο συγκριτικός και ο υπερθετικός λέγονται **παραθετικά των επιθέτων και σχηματίζονται μονολεκτικά ή περιφραστικά.**  
    
  **α. Επίθετο θετικού βαθμού**: Φανερώνει ότι ένα ουσιαστικό έχει κάποιο γνώρισμα:  
  *Το χρώμα είναι*σημαντικό*για τα παιδιά.*  
    
  **β.** **Επίθετο συγκριτικού βαθμού**: Φανερώνει ότι ένα ουσιαστικό έχει κάποιο γνώρισμα σε μεγαλύτερο βαθμό από ένα άλλο:  
  *Το χρώμα είναι* πιο σημαντικό (*ή* σημαντικότερο) *για τα παιδιά παρά για τους μεγάλους*.  
    
  **γ.** **Επίθετο υπερθετικού βαθμού**:  
  1. **σχετικό υπερθετικό**: Φανερώνει ότι ένα ουσιαστικό έχει κάποιο γνώρισμα σε μεγαλύτερο βαθμό από όλα τα όμοιά του:  
  *Το χρώμα είναι το πιο σημαντικό στοιχείο σε μια ζωγραφιά.*  
  2. **απόλυτο υπερθετικό**: Φανερώνει ότι ένα ουσιαστικό έχει κάποιο γνώρισμα σε πολύ μεγάλο βαθμό, χωρίς να γίνεται σύγκριση με άλλα ουσιαστικά:  
  *Το χρώμα είναι πολύ σημαντικό (ή σημαντικότατο).*  
    
  ■**Παραθετικά μετοχών**: Όσες μετοχές σχηματίζουν παραθετικά, τα σχηματίζουν περιφραστικά: *θυμωμένος, πιο θυμωμένος, πολύ θυμωμένος.*  
  ■ **Επίθετα χωρίς παραθετικά**: Δε σχηματίζουν παραθετικά τα επίθετα που σημαίνουν: ύλη (*ξύλινος*), καταγωγή ή συγγένεια (*πατρικός*), τόπο (*ορεινός*), χρόνο (*καθημερινός*), κατάσταση που δεν αλλάζει  
  (*αντρικός*), κάποια σύνθετα με πρώτο συνθετικό α- (*άγνωστος*).
* Όπως τα επίθετα, έτσι και τα επιρρήματα έχουν τρεις βαθμούς.
* Όσα επιρρήματα προέρχονται από επίθετα σχηματίζουν περιφραστικά και μονολεκτικά παραθετικά από τον πληθυντικό του ουδετέρου: π.χ. ωραίος → ωραία – ωραιότερα /πιο ωραία – ωραιότατα/πολύ ωραία

**ΚΑΤΑΛΗΞΕΙΣ ΠΑΡΑΘΕΤΙΚΩΝ**

|  |  |  |
| --- | --- | --- |
| **Θετικός**  έντονος | **Συγκριτικός**  εντονότερος / πιο έντονος | **Υπερθετικός**  εντονότατος / πολύ έντονος ο εντονότερος / ο πιο έντονος |
| ταχύς | ταχύτερος / πιο ταχύς | ταχύτατος / πολύ ταχύς ο ταχύτερος / ο πιο ταχύς |
| επιμελής | επιμελέστερος / πιο επιμελής | επιμελέστατος/πολύ επιμελής ο επιμελέστερος/ο πιο επιμελής |

Μαθαίνω για τη**σύγκριση**

**α΄ όρος σύγκρισης + συγκριτικό + β΄ όρος σύγκρισης**

* Ο **α΄ όρος**σύγκρισης μπορεί να είναι ουσιαστικό, αντωνυμία, επίθετο, ρήμα, πρόταση κ.ά.
* Ο **β΄ όρος**εκφέρεται:  
  α. με **από** + **αιτιατική**, π.χ. *από τους ευρισκόμενους σε ώριμες ηλικίες.*  
  β. με τα συγκριτικά επίθετα*μεγαλύτερος, μικρότερος, ανώτερος, κατώτερος, καλύτερος*, **με τον αδύνατο τύπο της γενικής** της προσωπικής αντωνυμίας, π.χ.*είναι μικρότερος σου.*  
  γ. με **παρά**+ **ομοιότροπα με τον α΄ όρο**, π.χ. *Περισσότερο σκέφτομαι με κείμενα παρά με εικόνες.*  
  δ. **βραχυλογικά**, δηλαδή παραμένει μόνο ο προσδιορισμός του, όταν είναι ίδιος με τον πρώτο, π.χ. *Αυτό είναι μικρότερο από το μέσο συνολικό*(ενν. ποσοστό ανεργίας).  
  **Παραλείπεται**όταν εννοείται εύκολα, π.χ. *Τα νεαρότερα άτομα είναι περισσότερο εξοικειωμένα με τις νέες τεχνολογίες* (ενν. από τους μεγαλύτερους σε ηλικία).
* Το **συγκριτικό** είναι επίθετο ή επίρρημα συγκριτικού βαθμού.

**ΕΠΙΠΛΕΟΝ ΠΛΗΡΟΦΟΡΙΕΣ**

**ΒΑΘΜΟΙ ΕΠΙΘΕΤΩΝ**

**Θετικός είναι ο βαθμός που δηλώνει απλώς το χαρακτηριστικό, την ποιότητα ή την ιδιότητα ενός ουσιαστικού**.

Ο Γιώργος είναι **έξυπνος.**

**Συγκριτικός είναι ο βαθμός που δηλώνει πως ένα ουσιαστικό έχει ένα χαρακτηριστικό, μια ποιότητα ή μια ιδιότητα σε μεγαλύτερο βαθμό από ένα άλλο ουσιαστικό.**

Ο Γιώργος είναι **πιο έξυπνος** (ή **εξυπνότερος**) από τον Πέτρο.

**Ο συγκριτικός βαθμός** σχηματίζεται με **δύο τρόπους**, οι οποίοι όμως δεν μπορούν να εφαρμοστούν σε όλα τα επίθετα:

α) **περιφραστικά**: Με το **πιο** και το επίθετο σε **θετικό βαθμό**. Είναι ο τρόπος που χρησιμοποιείται περισσότερο, τόσο στον προφορικό όσο και στον γραπτό λόγο.

**β)μονολεκτικά:**Με την προσθήκη του επιθήματος -ό(ύ)τερος, -η, -ο και σπανιότερα του -έστερος, -η, -ο στο θέμα της λέξης.

**ΠΡΟΣΟΧΗ**: Όλοι οι μονολεκτικοί τύποι του συγκριτικού βαθμού κλίνονται σύμφωνα με το παράδειγμα των επιθέτων σε -ος, -η, -ο.

**Υπερθετικός είναι ο βαθμός που δηλώνει πως ένα ουσιαστικό έχει ένα χαρακτηριστικό, μια ποιότητα ή μια ιδιότητα σε βαθμό μεγαλύτερο από όλα τα άλλα ουσιαστικά του ίδιου είδους**.

Ο Γιώργος είναι **ο πιο έξυπνος** (ή **ο εξυπνότερος**) απ’ όλα τα αγόρια της τάξης.

**{**έχουμε **σύγκριση με όλα τα όμοια**}

**ΑΡΑ: σχετικός υπερθετικός είναι ο βαθμός που δηλώνει πως ένα ουσιαστικό έχει ένα χαρακτηριστικό, μια ποιότητα ή μια ιδιότητα σε βαθμό μεγαλύτερο από όλα τα άλλα ουσιαστικά του ίδιου είδους.**

Ο Γιώργος είναι **πολύ** **έξυπνος** (ή **πάρα πολύ έξυπνος**ή **εξυπνότατος** ή **πανέξυπνος**).

{δεν έχουμε σύγκριση}

**ΑΡΑ: απόλυτος υπερθετικός είναι ο βαθμός που δηλώνει πως ένα ουσιαστικό έχει ένα χαρακτηριστικό, μια ποιότητα ή μια ιδιότητα στο μεγαλύτερο βαθμό**.

**Δε σχηματίζουν παραθετικά**

Τα επίθετα σε:

* -ής, -ιά, -ί π.χ. σταχτής, σταχτιά, σταχτί
* -ης, -α, -ικο π.χ. γκρινιάρης, γκρινιάρα, γκρινιάρικο
* -ής, ή -ά -ού, -άδικο, ή –ούδικο, ή –ήδικο, π.χ. πλακατζής, πλακατζού, πλακατζήδικο, φωνακλάς, φωνακλού, φωνακλάδικο
* -ούρης, -ούρα, -ούρικο, π.χ. λιγούρης, λιγούρα, λιγούρικο

Όσα δηλώνουν:

* ύλη, π.χ. ασημένιος, μάλλινος, τενεκεδένιος, κ.ά.
* καταγωγή, π.χ. ελληνικός, γαλλικός, κ.ά.
* συγγένεια, π.χ. πατρικός, μητρικός, κ.ά.
* τόπο, π.χ. θαλασσινός, ουράνιος, κ.ά.
* χρόνο, π.χ. χθεσινός, κυριακάτικος, κ.ά.
* κατάσταση που δεν αλλάζει, π.χ. μισός, αθάνατος, κ.ά.

**ΑΝΩΜΑΛΑ ΕΠΙΘΕΤΑ**

|  |  |  |  |  |  |  |
| --- | --- | --- | --- | --- | --- | --- |
| Θ | ΣΥΓΚΡ.ΜΟΝ | ΣΥΓΚΡ.ΠΕΡ | ΣΧΕΤΙΚΟΣ ΥΠΕΡΘ.ΜΟΝ | ΣΧΕΤ.ΥΠΕΡΘ.  ΠΕΡΙΦΡΑΣΤ | ΑΠΟΛ.ΥΠΕΡ  ΜΟΝΟΛ | ΑΠΟΛ.ΥΠΕΡΘ.ΠΕΡΙΦΡ. |
| απλός | Απλούστε-  ρος | Πιο απλός | Ο απλούστε-  ρος | Ο πιο απλός | Απλούστα-  τος | Πολύ απλός |
| λίγος | λιγότερος | ------- | Ο λιγότερος | Ο πιο λίγος | ελάχιστος | Πολύ λίγος |
| κακός | χειρότερος | Πιο κακός | Ο χειρότερος | Ο πιο κακός | Χείριστος  κάκιστος | Πολύ κακός |
| καλός | καλύτερος | Πιο καλός | Ο καλύτερος | Ο πιο καλός | Κάλλιστος  άριστος | Πολύ καλός |
| μεγάλος | Μεγαλύτε-  ρος | Πιο μεγάλος | Ο μεγαλύτε-  ρος | Ο πιο μεγάλος | μέγιστος | Πολύ μεγάλος |
| μικρός | Μικρότε-  ρος | Πιο μικρός | Ο μικρότε-  ρος | Ο πιο μικρός | ελάχιστος | Πολύ μικρός |
| πολύς | Περισσότε-  ρος | Πιο πολύς | Ο περισσότε-  ρος | Ο πιο πολύς | πλείστος | Πάρα πολύς |

**ΠΑΡΑΘΕΤΙΚΑ ΕΠΙΡΡΗΜΑΤΩΝ**

Τα επιρρήματα, όπως και τα επίθετα, έχουν τρεις βαθμούς: **θετικό**, **συγκριτικό**, **υπερθετικό**.

Οι τρόποι σχηματισμού τους είναι δύο: ο **μονολεκτικός** και ο **περιφραστικός**.

**Κατά τον μονολεκτικό σχηματισμό** η μορφή του επιρρήματος και στους τρεις βαθμούς είναι ίδια με τον τύπο του επιθέτου στην ονομαστική πληθυντικού του ουδετέρου του αντίστοιχου βαθμού.

**Κατά τον περιφραστικό σχηματισμό** χρησιμοποιείται για τον σχηματισμό του συγκριτικού βαθμού το **πιο** + ο τύπος του θετικού βαθμού του επιρρήματος, ενώ για τον υπερθετικό βαθμό το **πολύ** + ο τύπος του θετικού βαθμού.

Τα επιρρήματα που παράγονται από τα επίθετο σε -**ος** έχουν κατάληξη -**α**, π.χ. ακριβ**ός** > ακριβ**ά**

Τα επιρρήματα που παράγονται από τα επίθετο σε -**υς** έχουν κατάληξη -**ια**, π.χ. βαθ**ύς** > βαθ**ιά**

Τα παραθετικά των επιρρημάτων αυτών σχηματίζονται μονολεκτικά με τις καταλήξεις -**τερα**, -**τατα**

 Τα επιρρήματα που παράγονται από τα επίθετα σε -**ης** έχουν κατάληξη -ως, π.χ. ακριβ**ής** > ακριβ**ώς**

Τα παραθετικά των επιρρημάτων αυτών σχηματίζονται μονολεκτικά με τις καταλήξεις -**εστερα**, -**εστατα**

**ΠΑΡΑΘΕΤΙΚΑ ΕΠΙΡΡΗΜΑΤΩΝ**

|  |  |  |  |  |
| --- | --- | --- | --- | --- |
| **ΘΕΤΙΚΟ** | **ΣΥΓΚΡΙΤΙΚΟ**  **ΜΟΝΟΛ** | **ΣΥΓΚΡΙΤΙΚΟ**  **ΠΕΡΙΦΡΑΣΤ** | **ΥΠΕΡΘΕΤΙΚΟ**  **ΜΟΝΟΛ** | **ΥΠΕΡΘΕΤ**  **ΠΕΡΙΦΡΑΣΤ** |
| ακριβά | ακριβότερα | Πιο ακριβά | ------- | Πολύ ακριβά |
| καλά | καλύτερα | Πιο καλά | άριστα | Πολύ καλά |
| βαθύς | βαθύτερα | Πιο βαθιά | Βαθύτατα | Πολύ βαθιά |
| ακριβώς | ακριβέστερα | Πιο ακριβώς | ακριβέστατα | Πολύ ακριβώς |
| απλά | απλούστερα | Πιο απλά | απλούστατα | Πολύ απλά |
| νωρίς | νωρίτερα | Πιο νωρίς | --------- | Πολύ νωρίς |
| πρώτα | πρωτύτερα | --------- | Πρώτιστα ή  πρωτίστως | ---------- |
| λίγο | λιγότερα | Πιο λίγο | ελάχιστα | Πολύ λίγο |
| πολύ | περισσότερο | Πιο πολύ | -------- | Το πιο πολύ |
| γρήγορα | γρηγορότερα | Πιο γρήγορα | --------- | Το γρηγορότερο |
| ύστερα | υστερότερα | Πιο ύστερα | ----------- | ---------- |
| μπροστά | μπροστύτερα | πιομπροστά | ----------- | Πολύ μπροστά |

**ΑΣΚΗΣΕΙΣ ΕΜΠΕΔΩΣΗΣ**

**1η ΑΣΚΗΣΗ**

**ΝΑ ΣΧΗΜΑΤΙΣΕΤΕ ΤΑ ΜΟΝΟΛΕΚΤΙΚΑ ΠΑΡΑΘΕΤΙΚΑ**

|  |  |  |
| --- | --- | --- |
| **ΘΕΤΙΚΟΣ** | **ΣΥΓΚΡΙΤΙΚΟΣ** | **ΥΠΕΡΘΕΤΙΚΟΣ** |
| **αγενής** |  |  |
| **νέος** |  |  |
| **φθηνός** |  |  |
| **εργατικός** |  |  |
| **ακριβής** |  |  |
| **φαρδύς** |  |  |
| **ειλικρινής** |  |  |
| **ελαφρός** |  |  |
| **σκούρος** |  |  |
| **δυστυχής** |  |  |
| **απλός** |  |  |
| **μεγάλος** |  |  |
| **γέρος** |  |  |
| **καλός** |  |  |
| **κοντός** |  |  |
| **πολύς** |  |  |
| **πρώτος** |  |  |
| **μικρός** |  |  |

**2η ΑΣΚΗΣΗ**

**ΝΑ ΕΠΙΛΕΞΕΤΕ ΤΟΝ ΣΩΣΤΟ ΤΥΠΟ ΕΠΙΡΡΗΜΑΤΟΣ**

**1.Ήρθε στο ραντεβού του στις έξι.**

**α)ακριβώς**

**β)ακριβά**

**2.Με κάλεσαν από τη διεύθυνση του καταστήματος να δουλέψω σήμερα.**

**α)έκτακτα**

**β)εκτάκτως**

**3.Πες το όσο πιο μπορείς------- για να το καταλάβω.**

**α)απλά**

**β)απλώς**

**4.Με φώναξε στο γραφείο του να μιλήσουμε**

**α)ιδιαιτέρως**

**β)ιδιαίτερα**

**5.Πολύ-----συμπεριφέρεσαι σήμερα**

**α)περιέργως**

**β)περίεργα**

**6.Πληρώσαμε πολύ……**

**α)ακριβώς**

**β)ακριβά**

**7.Τραγούδησες μοναδικά-----**

**α)εκτάκτως**

**β)έκτακτα**

**8.Αυτό που θέλω να πω----- είναι ότι θα περάσουμε καλά.**

**α)απλώς**

**β)απλά**

**9.Ήταν-------καλή η παράσταση.**

**α)ιδιαιτέρως**

**β)ιδιαίτερα**

**10.Αν και δεν το περίμενα από σένα-----τα πήγες άσχημα στο διαγώνισμα.**

**α)περιέργως**

**β)περίεργα**

**11.Θα δώσω τα χαιρετίσματα-------**

**α)ευχαρίστως**

**β)ευχάριστα**

**12.Δέχτηκα την πρόσκληση-------**

**α)ευχαρίστως**

**β)ευχάριστα**

**13.Φάγαμε------, χωρίς επισημότητες.**

**α)απλώς**

**β)απλά**

**14.Δεν μπορώ να πω! Με υποδέχτηκαν--------**

**α)ευχαρίστως**

**β)ευχάριστα**

**15.Μπράβο σας! Φάγαμε ------**

**α)εξόχως**

**β)έξοχα**

**16.Ελέχτηκαν------όλοι όσοι βρίσκονταν στην αίθουσα.**

**α)αδιάκριτα**

**β)αδιακρίτως**

**3η ΑΣΚΗΣΗ**

**Α)Στις παρακάτω φράσεις να βρείτε τον β΄ όρο σύγκρισης και να δηλώσετε πώς εκφέρεται:**

- Μην αγανακτείς, πάντα ήταν καλύτερός σου.

- Προτιμότερο είναι να πηγαίνεις εκδρομές, όταν έχεις ελεύθερο χρόνο, παρά να κάθεσαι στο σπίτι.

- Νομίζω ότι τα κορίτσια είναι προσεκτικότερα από τα αγόρια της τάξης.

**Β) Στις παρακάτω προτάσεις να υπογραμμίσεις τις λέξεις που δείχνουν σύγκριση καθώς και τον α’ και β’ όρο σύγκρισης: β) Τί μέρος του λόγου είναι ο β’ όρος σύγκρισης;**

Το εισιτήριο του τρένου είναι πιο φτηνό από το εισιτήριο του αεροπλάνου.

Η θάλασσα σήμερα είναι πιο ήσυχη από χθες.

Η Ιθάκη είναι μικρότερο νησί από την Κέρκυρα.

Καλύτερα να χρησιμοποιούμε ποδήλατο στις πόλεις παρά αυτοκίνητο.

Ο Γιώργος είναι καλύτερος του.